Blog | Lévai Dóra | "Alattad a föld, fölötted az ég, benned a létra." (W.S.) | 3 oldal
Közzétéve: 2012. február 12. vasárnap Szerző: Lévai Dóra
2012. február 12-e van, vagyis egy nappal a “Digitális Nemzedék Konferencia 2012” után járunk. A tegnapi napon hosszas előkészületek és szervezőmunka után (a legnagyobb elismerésem Szilvié) lezajlott a konferencia. A becsléseink szerint megközelítőleg 250-300 fő vett részt a rendezvényen.
A plenáris előadások utólag is megtekinthetőek online (Oláh Attila dékán megnyitója, Szabolcs Éva, Gyarmathy Éva, Tari Annamária és Ságvári Bence előadása), és itt látható a Digitális Nemzedék Konferencia kerekasztal-beszélgetése.
A szekciók előadásait nem közvetítettük online, így azokról felvétel nem készült, de az előadások utólag elérhetőek lesznek. A pontos linkeket a konferencia Facebook-csoportjában lehet majd elérni.
A konferencián a “Tanárszerep- változó igények és elvárások” című szekcióban a pedagógusok feladatairól tartottam előadást.
Pedagógus2.0 – a pedagógusok változó szerepe a web 2.0 világában on Prezi
A konferencia után már készülünk a következő szakmai rendezvényre, amellyel keretet adhatunk a félévnek.
A félév elején, a “Digitális Nemzedék” konferencián a tanulók álltak a kérdések középpontjában, a félév végén, a “Digitális Pedagógus” konferencián pedig a pedagógusok lesznek a figyelem fókuszában.